Keywords

Summary



Keywords

1. Vide – Dažu projektu ietekmes uz vidi novērtējums – Direktīva 85/337

(Padomes Direktīvas 85/337, kurā grozījumi izdarīti ar Direktīvu 97/11, 2. panta 1. punkts, 4. panta 1. punkts, kā arī I pielikuma 10. punkts)

2. Vide – Dažu projektu ietekmes uz vidi novērtējums – Direktīva 85/337

(Padomes Direktīvas 85/337, kurā grozījumi izdarīti ar Direktīvu 97/11, 2. panta 1. punkts, 4. panta 1. punkts, un I pielikums)

3. Vide – Dažu projektu ietekmes uz vidi novērtējums – Direktīva 85/337

(Padomes Direktīvas 85/337, kurā grozījumi izdarīti ar Direktīvu 97/11, 2. panta 1. punkts, 4. panta 3. punkts, un II un III pielikums)

Summary

1. Atkritumu apglabāšanas jēdziens Direktīvas 85/337 par dažu sabiedrisku un privātu projektu ietekmes uz vidi novērtējumu, kurā grozījumi izdarīti ar Direktīvu 97/11, nozīmē ir autonoms jēdziens, kam būtu jāpiešķir tāda nozīme, lai tas pilnībā atbilstu šajā tekstā paredzētajam mērķim, kas izriet no tās 2. panta 1. punkta, proti, ka pirms atļaujas izsniegšanas projektiem, kam varētu būt ievērojama ietekme uz vidi, it īpaši to rakstura, izmēra vai atrašanās vietas dēļ, ir jāveic to ietekmes novērtējums. Tātad šis jēdziens, kas nav līdzvērtīgs atkritumu apglabāšanas jēdzienam Direktīvas 75/442 par atkritumiem, kurā grozījumi izdarīti ar Direktīvu 91/156 un Lēmumu 96/350, nozīmē, ir jāsaprot lato sensu kā tāds, kas attiecas uz visām darbībām, kuras saistītas vai nu ar atkritumu apglabāšanu šī jēdziena šaurā nozīmē, vai ar atkritumu reģenerāciju.

Līdz ar to tāda iekārta, kas ražo elektroenerģiju no atkritumu kurināmā un biomasas sadedzināšanas un kuras ražošanas jauda pārsniedz 100 tonnas dienā, iekļaujas tādu iekārtu kategorijā, kas veic nebīstamo atkritumu apglabāšanu, ar sadedzināšanas vai ķīmiskās apstrādes palīdzību, kas paredzēta Direktīvas 85/337 I pielikuma 10. punktā. Kā tādai tai pirms atļaujas izsniegšanas ir jāpiemēro ietekmes uz vidi novērtējuma procedūra, jo projektiem, uz kuriem attiecas šis I pielikums, ir jāveic sistemātisks novērtējums, piemērojot šīs direktīvas 2. panta 1. punktu un 4. panta 1. punktu.

(sal. ar 44. un 45. punktu)

2. Dalībvalsts, kas pieņem tādu valsts tiesisko regulējumu, kas ļauj projektiem, kuri paredzēti bīstamo atkritumu un nebīstamo atkritumu reģenerācijai, ar ražošanas jaudu, kas pārsniedz 100 tonnas dienā, un uz kuriem attiecas minētās direktīvas I pielikums, neiziet ietekmes uz vidi novērtējuma procedūru, kas paredzēta tās 2. panta 1. punktā un 4. panta 1. punktā, ja tiem piemēro vienkāršotu procedūru Direktīvas 75/442 par atkritumiem, kurā grozījumi izdarīti ar Direktīvu 91/156 un Lēmumu 96/350, 11. panta nozīmē, nav izpildījusi pienākumus, ko tai uzliek Direktīva 85/337 par dažu sabiedrisku un privātu projektu ietekmes uz vidi novērtējumu, kurā grozījumi izdarīti ar Direktīvu 97/11.

(sal. ar 50. punktu)

3. Dalībvalstīm ir iespēja noteikt kritērijus un/vai maksimālo robežu, kas ļauj noteikt, kuriem projektiem, uz kuriem attiecas II pielikuma Direktīvai 85/337 par dažu sabiedrisku un privātu projektu ietekmes uz vidi novērtējumu, kurā grozījumi izdarīti ar Direktīvu 97/11, būtu jāveic novērtējums. Tomēr dalībvalstīm tādējādi piešķirto rīcības brīvību ierobežo pienākums, kas noteikts šīs direktīvas 2. panta 1. punktā, veikt ietekmes uz vidi novērtējumu tiem projektiem, kuriem var būt nozīmīga ietekme uz vidi, it īpaši to rakstura, izmēra vai atrašanās vietas dēļ. Tātad, nosakot šo maksimālo robežu un/vai kritērijus, dalībvalstīm ir jāņem vērā ne tikai projektu apjoms, bet arī to raksturs un atrašanās vieta. Turklāt, piemērojot Direktīvas 85/337 4. panta 3. punktu, dalībvalstīm ir pienākums, nosakot maksimālo robežu vai kritērijus, ņemt vērā atbilstošus atlases kritērijus, kas definēti tās III pielikumā.

Līdz ar to, izslēdzot no ietekmes uz vidi novērtējuma, kas būtu jāveic, pirms kompetentā iestāde vai iestādes pieņem lēmumu, kas projekta izpildītājam piešķir tiesības uzsākt projektu, iekārtu projektus, kuros atkritumu reģenerācijas darbības veic, pamatojoties uz vienkāršotu procedūru, valsts tiesiskajā regulējumā nav ņemti vērā visi atlases kritēriji, kas precizēti Direktīvas 85/337 III pielikumā. Tā rezultātā šī valsts tiesiskā regulējuma noteiktais kritērijs, kas izņēmuma kārtā saistīts ar minēto vienkāršoto procedūru veikšanu, lai atkritumu reģenerācijas iekārtām, uz kurām attiecas Direktīvas 85/337 II pielikuma 11. punkta b) apakšpunkts, neveiktu ietekmes uz vidi novērtējumu, neatbilst iepriekš minētajām šīs direktīvas prasībām, jo tas var novest pie tā, ka ietekmes uz vidi novērtējumu neveic projektiem, kam to apjoma vai atrašanās vietas dēļ var būt nozīmīga ietekme uz vidi.

(sal. ar 53.–55., 58. un 59. punktu)